hu hu hu hu hu hu hu hu hu hu de hu hu hu hu hu zh hu hu hu hu hu hu fi hu hu hu hu hu hu hu hu hu hu hu hu hu hu hu hu hu hu hu hu pt hu hu en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Nyíregyházi Evangélikus Kossuth Lajos Gimnázium – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 20.
Ugrás a navigációhoz Ugrás a kereséshez
Nyíregyházi Evangélikus Kossuth Lajos Gimnázium
é. sz. 47° 57′ 10″, k. h. 21° 43′ 16″47.95278, 21.72105Koordináták: é. sz. 47° 57′ 10″, k. h. 21° 43′ 16″47.95278, 21.72105
A Nyíregyházi Evangélikus Kossuth Lajos Gimnázium weboldala
A Wikimédia Commons tartalmaz Nyíregyházi Evangélikus Kossuth Lajos Gimnázium témájú médiaállományokat.
A Nyíregyházi Evangélikus Kossuth Lajos Gimnázium Szabolcs vármegye egyik első gimnáziumaként a nyíregyházi evangélikus gyülekezet hozta létre 1806-ban, azzal a céllal, hogy a diákokat keresztyén életre, jó erkölcsre, a mindenkori tudomány színvonalának megfelelően neveljék.
2 Az iskola jelene
Az iskola műemlék könyvtárának alapítási éve 1830. Az intézményt 1861-ben algimnáziumi, majd 1888-ban főgimnáziumi rangra emelték. 1890-ben a torinói száműzetésben élő Kossuth Lajos sajátkezűleg írt levelében hozzájárult ahhoz, hogy az iskolai alapítvány az ő nevét viselje. így az iskola 1921-ben hivatalosan is felvette a szabadságharc nagy alakjának nevét.
1948-1992 között az iskola állami iskolaként működött, 1962-től szakközépiskolaként. Ekkor indult meg a Tiszántúlon az első vízügyi középfokú szakemberek képzése. A rendszerváltás után a fenntartó ismét a Magyarországi Evangélikus Egyház lett. A gimnázium 2006-ban ünnepelte alapításának 200. évfordulóját. A gimnázium műemlék épülete Nyíregyháza belvárosának meghatározó eleme. Az iskolában számos híres ember tanult, köztük Krúdy Gyula.
Krúdy Gyula emléktáblája a gimnázium falán
A négy-,illetve nyolcosztályos tagozaton húsz osztály (mintegy 600 diák) tanul. Az iskola évente minden tagozatra egy-két esetleg három osztálynyi tanulót vesz fel.Egyházi iskola lévén, megfelelő tanulmányi eredménnyel minden történelmi egyházhoz tartozó, evangélikus, református, római és görögkatolikus diák felvételt nyerhet. Hangsúlyozottan oktatják az angol, a francia, a német, az olasz és az orosz nyelvet. Az iskola számos szakkört működtet, s intenzív foglalkozásokon segíti a tehetséges diákokat, például a foci, röplabda, kosárlabda, fotó, infó és robotika és média/újságíró szakkör.
A tanulók minden hétfőn a nyolcadik órában áhítattal kezdik a hetet a nagytemplomban. Félévente „csendesnapokat” tartanak, amelyeken az ember és a lélek „hivatásáról” beszélgetnek. A végzősök az érettségin a hittant is választhatják a kötelező tárgyak mellé. Ezzel főleg azok élnek, akik teológiai, vallástanári, hitoktatói szakon kívánnak továbbtanulni.
Az iskolában 2016 novemberében a sulirádió is újra beindult EKLG Kossuth Rádió néven, ami minden szerdán szól a szünetekben. A rádió Facebook oldallal is rendelkezik.
A ballagók 80-85%-a főiskolára és egyetemre jelentkezik, 60-65%-uk sikeresen felvételizik.
Szoros a kapcsolat öregdiákok és az iskola között. A néhány éve tartott Öregdiák Világtalálkozón mintegy 700 volt Kossuthos üdvözölte egymást. Az öregdiákok a mai tanulók javára számos alapítványt tettek.
A lap eredeti címe: „https://hu.wikipedia.org/w/index.php?title=Nyíregyházi_Evangélikus_Kossuth_Lajos_Gimnázium&oldid=25293098”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 20., 05:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.